Legal Document

Category: 306

Text:
2. ΝΟΜΟΣ υπ’ αριθ. 1114 της 10/23 Ιαν. 1944 Περί ενισχύσεως των πόρων του Ταμείου Ασφαλίσεως Εκπροσώπων και Υπαλλήλων των Εργατικών Επαγγελματικών Οργανώσεων. Για την διατήρηση της ειδικής εισφοράς του παρόντος νόμου με την επιφύλαξη των διατάξεων του άρθρ. 59 Νόμ. 2084/1992 βλέπε παρ. 7 άρθρ. 26 Νόμ. 2676/4-5 Ιαν. 1999 (ΦΕΚ Α΄ 1), Τόμ. 15Β σελ. 86,605). Εκυρώθη δια της υπ’ αριθ. 324/46 Πράξεως Υπουργικού Συμβουλίου. Άρθρον μόνον.–1.Προς ενίσχυσιν των πόρων του Ταμείου Ασφαλίσεως των Εκπροσώπων και Υπαλλήλων των Εργατικών Επαγγελματικών Οργανώσεων επιβάλλεται από 1 Νοεμ. 1943 υπέρ τούτου εισφορά ίση προς το 1/2 % βαρύνουσα πάντας τους Οργανισμούς Κοινωνικής Ασφαλίσεως της αρμοδιότητος του Υπουργείου Εργασίας, επί των εισπραττομένων εν γένει εσόδων αυτών. Της ως άνω επιβαλλομένης υποχρεωτικής εισφοράς εξαιρούνται οι οργανισμοί οι ασφαλίζοντες πρόσωπα ασκούντα ελεύθερα επαγγέλματα. 2.Οι Οργανισμοί Κοινωνικής Ασφαλίσεως υποχρεούνται εντός του επομένου μηνός να καταθέσωσιν εις τον παρά τη Εθνική Τραπέζη της Ελλάδος λογαριασμόν καταθέσεων του εν αρχή Ταμείου τα αντιστοιχούντα δια τον προηγούμενον μήνα δικαώματα του Ταμείου τούτου εκ της επιβληθείσης ως άνω εισφοράς. 3.Ωσαύτως οι Οργανισμοί Κοινωνικής Ασφαλίσεως υποχρεούνται όπως, κατά την λήξιν εκάστου οικονομικού έτους και μετά το κλείσιμον του Ισολογισμού αυτών, αποστέλλωσιν εις το εν αρχή Ταμείον το αντίγραφον του Ισολογισμού αυτών. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 302(ε) Τεύχος 1323 Σελ. 60